Etničko čišćenje

Etničko čišćenje je naziv za nezakoniti metod, gdje jedna strana u sukobu sistematski protjeruje ili ubija civilno stanovništvo zbog njihove vjerske ili etničke pripadnosti.

Etničko čišćenje (ili samo čišćenje) je eufemistički izraz kojim se opisuju nasilne akcije koje za cilj imaju uklanjanje određene etničke zajednice, u pravilu manjinske, u cilju postizanja etničke homogenosti na određenoj teritoriji, a koje uključuju razne oblike nasilja - od ubistva, silovanja, mučenja i zastrašivanja do nasilnog protjerivanja.

Etničko čišćenje je obično praćeno naporima za uklanjanje fizičkih dokaza i dokaza o kulturi grupe koja je podvrgnuta etničkom čišćenju a što se ogleda kroz uništavanje domova, infrastrukture, kao i skrnavljenje spomenika, groblja i bogomolja.

Termin se počeo koristiti od strane počinitelja tokom ratova vođenih pri raspadu bivše Jugoslavije i u ovom kontekstu se koristio kao eufemizam srodan "konačnom rješenju" da bi od 1990-ih termin postao široko prihvaćena u akademskom diskursu u svom generičkom značenje.Thum, Gregor (2006–2007). "Ethnic Cleansing in Eastern Europe after 1945". Contemporary European History 19 (1): 75–81. doi:10.1017/S0960777309990257.

Etničko čišćenje nasuprot genocida
Zločini počinjeni u toku etničkog čišćenja su slični zločinu genocida. Dok genocid podrazumijeva namjeru za potpunim ili djelimičnim uništenjem ciljne grupe, etničko čišćenje može uključivati ​​ubistvo samo do tačke mobilizacije, odnosno protjerivanja ciljne grupe izvan sporne teritorije. Stoga, postoji nekoliko stepeni masovnog ubistva kod etničkog čišćenja, i često jenjava ili prestaje kada ciljna grupa pod pritiskom napusti željenu teritoriju, dok su tokom genocida masovna ubistva sveprisutna i stalna tokom cijelog procesa i nastavljaju se čak i kada ciljna grupa pokuša da pobjegne počiniocu genocida.Report of the Commission of Experts Established Pursuant to United Nations Security Council Resolution 780 (1992), May 27, 1994 (S/1994/674), English page=33, Paragraph 130Merriam-Webster Dictionary

Reference

Vanjski linkovi
 Genocid nad Nijemcima u Jugoslaviji 1944–1948. (en)
 Photojournalist's Account  – Slike etničkog čišćenja u Sudanu
 Timothy V. Waters, Na legalnoj konstrukciji etničkog čišćenja (en) – Papir 951, 2006. – Univerzitet Misisipi, pravna škola (PDF)
Izbacite žargon "etničko čišćenje", preklinje grupa – 31. maj 2007, World Science
 Etničko čišćenje: Oživljenje stare tradicije (en)

Kategorija:Ratovi
Kategorija:Etničko čišćenje
Kategorija:Kršenje ljudskih prava
Kategorija:Diskriminacija